Museum regiunal Surselva a Glion
Il center etnografic da la Surselva

Purtret
Il Museum regiunal Surselva maina las visitadras ed ils visitaders en il mund preindustrial, nua che la vita economica era caracterisada da l'artisanadi, da l'agricultura e da l'economia da chasa. L'exposiziun en l'edifizi istoric «Casa Carniec» mussa sin set plauns, co ch'ils umans d'antruras dumagnavan lur existenza e co ch'els s'organisavan en la famiglia ed en la cuminanza dal vitg. Ina selecziun da passa 100 films illustrescha supplementarmain l'exposiziun. Il museum realisescha regularmain exposiziuns spezialas.

Uffants èn bainvegnids en il Museum regiunal Surselva. Sin la «tura d'uffants» pon els empruvar ora trenta objects spezials. Classas da scola pon tscherner tranter otg lavuratoris d'aventura davart veglias tecnicas artisanalas sco far paun, filar e taisser. Intermedià vegn er il tema «Schuobacheclers».